ኣብ ቕድሚት ይመጽእ። ንስኻ ወዲ ፍሉጥ ጸራቢ ዕንጨይቲ እንተኔርካ'ሞ ነቲ ሞያ እንተ ተዓሊምካዮ ፡ ካልእ ተላማዳይ ዓራይ ሰዓት ክትከውን ትኽእል ፡ ወይ ተሓጋጋዚ ከሻኒ ፡ እቲ ዝመዘካ ዘሎ እቲ ባዕሉ ዝዓለመካ ምስ ዝኸውን ጸገም ዘይክህልዎ ይክእል'ዩ። እንተኾነ ኣብ ካልእ ቦታታት ብፍላይ ክኣ ኣብ ላዕለዋይ ደረጃ ጠንቂ ዓቢ ሽግራት'ዩ። ቻርለስ ትረቨልያን ካብ 1840 ክሳብ 1859 ቀዋሚ ጸሓፊ ናይ ቤተ-ግምጃ ንግስነት ብርጣንያ እዩ ኔሩ ። ብጠባያት እቶም ብዘይግቡእ ኣብ ሓላፍነት ዝመጹ መሳርሕቱ ወትሩ ይሰግእ ኔሩ። ሓደ እዋን ንመሳርሕቱ ' እቲ ጽሒፉን ኣንቢቡን ዘይኽእል 'ድንዙዝ' እናባለ የባጭወሉ ኔሩ። ምስ ምስፍሕፋሕ መግዛእቲ ብርጣንያ ፡ እተን ፍሉይ ባህልን ፍልጠትን ዝነበረን ሃገራት ንኣታሓሳስባ ቻርለስ ትረቨልያን ብዝሓሸ መንገዲ ክፍጸመሉ ዝኽእል ትምህርቲ ኣቕሲሙ። ቻይና ፈውሲ ሕማም ርእሲ ኮይና። ኣብነት ርሑቕ ምብራቕ ካብ 17 ክፍለ ዘመን ፡ እቶም ኣብ ቻይና ሃጸያዊ ኣገልግሎት ክትግብሩ ዝደልዩ ፡ ክሳብ ናይ መወዳእታ ክሰርሑ ኔርዎም። ነዚ ንምትግባር፡ ቻይና ኣዝዩ ተጠላቢ ዝኾነ ኩሉ ዝፍተነሉ "ሃጸያዊ ፈተና" ዝበሃል ኣገባብ ፈተና ኣተኣታተወት። ብንግህኡ ጀሚሩ ቅድሚ ጽሓይ ዕራብ ዘይውዳእ ተኸታታሊ ፈተናታት'ዩ ፡ ሓደ ካብ'ቲ ዘይተርፍ ክማላእ ዘለዎ ሮቋሒታት ድማ ነቶም 400 ሽሕ ዝኾኑ ፊደላት ናይ ኮንፊሽያን ምዝካሮምን ፡ ነቶም ሸሞንተ ክፍላት ናይ ቴማ ምምላኾምን የጠቓልል። ምንጪ ስእሊ, Getty Images መግለጺ ስእሊ, ምርመራ ንጉሰ ነገስታት ዓይና ንኢንግሊዝ ኣለዓዒሉ። ብዘይካ እዚ ነዘን ኣርባዕተ Great Knowledge, Doctrine and Meaning, Analects and Mencius ዝብላ መጻሕፍቲ ሓሳባት ናይ ኩለን ብዝገልጽ መንገዲ ምቕራብን፤ እቲ ካልእ ክፋል ናይቲ ፈተና ክኸውን እንከሎ፡ Classics of Poetry, Book of Documents, Book of Changes, Book of Rites and the Annals of Spring and Autumn.ንዝብላ መጻሕፍቲ ክኣ ብዓሙቕ ክትርደአን ይጥለብ። ብመጀመርታ ኣርእስቲ'ቲ መጽሓፍ ንምግላጽ ፡ ክልተ ምሉእ ሓሳባት ምስፋር የድሊ ፡ ብድሕሪ'ዚ ዝደለየዎ ንትንታተነ እቲ መጽሓፍ ኣሉታውን ኣወንታውን የንብሩ። ብተወሳኺ እቲ ፈተና ኣብ ቀረጽን መንግስታዊ መዋቕርን ብዝምልከት ኣብ ተግባር ዝተሰንየ ሕቶታት'ውን የቕርብ'ዩ። ነዚ ኩሉ ፈተና ዝሰግርዎ ግን ካብ 1-2 ካብ ሚእቲ ጥራይ ብምዃኖም፤ መግዛእቲ ብርጣንያ ንናይ ብዓል ቻርለስ ትረቭልያን ስግኣታት ብኸመይ ከምዝፈትሖ መምሃሪ ኮኖ።.
